ananddey/assamese-wiki-corpus huggingface dataset:
নাগৰী লিপি

নাগৰী লিপি হʼল দেৱনাগৰী, নন্দিনাগৰী আৰু অন্যান্য লিপিসমূহৰ পূৰ্বসূৰী আৰু ইয়াক প্ৰথমে প্ৰাকৃত আৰু সংস্কৃত লিখিবলৈ ব্যৱহাৰ কৰা হৈছিল। নাগৰী শব্দটো কেতিয়াবা দেৱনাগৰী লিপিৰ সমাৰ্থক শব্দ হিচাপেও ব্যৱহাৰ কৰা হয়। খ্ৰীষ্টীয় প্ৰথম সহস্ৰাব্দৰ সময়ছোৱাত ইয়াৰ প্ৰচলন হৈছিল।

নাগৰী লিপিৰ শিপাসমূহ প্ৰাচীন ব্ৰাহ্মী লিপি পৰিয়ালত আছে।

ব্যুৎপত্তি

নাগৰী শব্দটো নগৰ শব্দটোৰ পৰা উৎপত্তি হৈছে।

উৎপত্তি

প্ৰাচীন ভাৰতত, গুপ্ত লিপিৰ মধ্য-পূবৰ এক ৰূপ হিচাপে নাগৰী লিপিৰ আবিৰ্ভাৱ হৈছিল (যʼত শাৰদা আছিল পশ্চিমীয়া জাত আৰু সিদ্ধম আছিল সুদূৰ পূৰ্বৰ জাত)। পৰৱৰ্তীকালত ই দেৱনাগৰী আৰু নন্দিনাগৰী লিপিৰ দৰে কেইবাটাও লিপিত বিভক্ত হৈ পৰিছিল।

ভাৰতৰ বাহিৰত ব্যৱহাৰ

সপ্তম শতিকাৰ তিব্বতীয় ৰজা ছংচেন গাম্পোৱে সকলো বিদেশী গ্ৰন্থ তিব্বতীয় ভাষালৈ লিপিবদ্ধ কৰিবলৈ নিৰ্দেশ দিয়ে আৰু তেওঁৰ ৰাষ্ট্ৰদূত টনমী চাম্বোটাক বৰ্ণানুক্ৰমিক আৰু লিখাৰ পদ্ধতি আহৰণৰ বাবে ভাৰতলৈ পঠিয়াই দিয়ে, যিজনে কাশ্মীৰৰ পৰা চৌবিশটা তিব্বতীয় শব্দৰ লগত সম্পৰ্কিত এটি সংস্কৃত নাগৰী লিপি লৈ উভতি আহিছিল আৰু ছয়টা স্থানীয় শব্দৰ বাবে নতুন প্ৰতীক উদ্ভাৱন কৰিছিল।

১৯৭২ চনত, ম্যানমাৰৰ ৰাখাইন ৰাজ্যৰ ম্ৰাউক-উ (মৰোহাউং)ৰ সংগ্ৰহালয়ত নাগৰী লিপিৰ দুটা উদাহৰণ আছিল। প্ৰত্নতত্ত্ববিদ অং থাৱে এই শিলালিপিসমূহৰ বৰ্ণনা কৰিছে, ই চন্দ্ৰ বংশৰ সৈতে জড়িত যি প্ৰথমে ভাৰতৰ প্ৰাচীন চহৰ বৈশালীৰ পৰা উদ্ভৱ হৈছিল:

লগতে চাওক

ব্ৰাহ্মী লিপি
ব্ৰাহ্মী লিপিসমূহ
দেৱনাগৰী
নন্দিনাগৰী
ছিলঠীয়া নাগৰী
পূৰ্বী নাগৰী
লিপি

তথ্য সংগ্ৰহ

শ্ৰেণী:লিপি
শ্ৰেণী:এছীয় লিপি
প্ৰতাপগড়

প্ৰতাপগড় হৈছে পশ্চিম ভাৰতৰ মহাৰাষ্ট্ৰ ৰাজ্যৰ সতৰা জিলাত অৱস্থিত এটা পাহাৰীয়া দুৰ্গ। মহাবলেশ্বৰ পাহাৰীয়া ষ্টেচনৰ পৰা ২৪ কিলোমিটাৰ দূৰত্বত অৱস্থিত এই দুৰ্গটো। দুৰ্গটো এতিয়া পৰ্যটনস্থলী হৈ পৰিছে।

এই দুৰ্গৰ ঐতিহাসিক তাৎপৰ্য্যৰ কাৰণ হৈছে ১৬৫৯ চনৰ ১০ নৱেম্বৰত ইয়াত চত্ৰপতি শিৱাজী মহাৰাজ আৰু বিজাপুৰ চুলতানী সেনাপতি আফজল খানৰ মাজত হোৱা প্ৰতাপগড় যুদ্ধ। সমুদ্ৰপৃষ্ঠৰ পৰা প্ৰায় ১০৮০ মিটাৰ উচ্চতাত পাহাৰৰ শিখৰত নিৰ্মাণ কৰা এই দুৰ্গটোৰ পৰা চাৰিওফালৰ প্ৰাকৃতিক দৃশ্যৰ দৃশ্য দেখা গৈছিল। গড়টোৰ মূল প্ৰৱেশদ্বাৰ দুটা, আৰু দুৰ্গৰ দুৱাৰবোৰ ওখ দেৱালেৰে সুৰক্ষিত।ইয়াক দুটা ভাগত বিভক্ত – তলৰ দুৰ্গ আৰু ওপৰৰ দুৰ্গ। বৰ্তমান তলৰ গড়টোত মূল প্ৰৱেশদ্বাৰ আছে, আনহাতে ওপৰৰ গড়টোত মন্দিৰ, শিৱাজী মহাৰাজৰ আধুনিক প্ৰতিমূৰ্তি আৰু কেইবাটাও অট্টালিকা আছে। দুৰ্গটোৰ ব্যৱহাৰৰ সময়ত কৌশলগত সামৰিক সুবিধা প্ৰদানৰ বাবে কেইবাটাও ৱাচ টাৱাৰ আৰু দুৰ্গ আছে।

কাহিনী

মাৰাঠা শাসক ছাত্ৰপতি শিৱাজী মহাৰাজে তেওঁৰ প্ৰধানমন্ত্ৰী মৰোপন্ত ত্ৰিম্বক পিংগলক নীৰা আৰু কয়না নদীৰ পাৰ ৰক্ষাৰ বাবে আৰু পাৰ পাছ ৰক্ষাৰ বাবে এই দুৰ্গ নিৰ্মাণৰ দায়িত্ব দিছিল। ১৬৫৬ চনত ইয়াৰ কাম সম্পূৰ্ণ হয়।

১৬৫৯ চনৰ ১০ নৱেম্বৰত এই দুৰ্গৰ প্ৰাচীৰৰ তলত শিৱাজী মহাৰাজ আৰু আদিল শ্বাহী বংশৰ সেনাপতি আফজল খানৰ মাজত প্ৰতাপগডৰ যুদ্ধ হৈছিল। এইটোৱেই আছিল নৱজাত ৰাজ্যখনৰ সেনাবাহিনীৰ প্ৰথমটো ডাঙৰ পৰীক্ষা আৰু ই মাৰাঠা সাম্ৰাজ্য প্ৰতিষ্ঠাৰ মঞ্চ তৈয়াৰ কৰিছিল।

পৰ্যটন

মহাৰাষ্ট্ৰ ৰাজ্যিক পথ পৰিবহণ নিগমে নিয়মীয়া বাছ সেৱা আগবঢ়ায়। সৰু সৰু দোকান, ৰেষ্টুৰেণ্ট আৰু হস্তশিল্পৰ দোকান। বহু বিদ্যালয়ে দুৰ্গটোলৈ শৈক্ষিক ভ্ৰমণৰ ব্যৱস্থাও কৰে। এই দুৰ্গটো অঞ্চলটোৰ বহুতো ট্ৰেকিং পথতো আছে।

গড়টোত শিৱাজী মহাৰাজৰ বৃহৎ ব্ৰঞ্জৰ অশ্বাৰোহী মূৰ্তি আছে। ১৯৫৭ চনৰ ৩০ নৱেম্বৰত ভাৰতৰ তেতিয়াৰ প্ৰধানমন্ত্ৰী জৱাহৰলাল নেহৰুৱে ইয়াক উন্মোচন কৰে। সেই বছৰতে কুম্ভ্ৰসী গাঁৱৰ পৰা গড়লৈকে ৰাজহুৱা কাম বিভাগে এটা পথ নিৰ্মাণ কৰিছিল। ১৯৬০ চনত দুৰ্গৰ ভিতৰত এটা অতিথিশালা আৰু এখন সৰু উদ্যান নিৰ্মাণ কৰা হয়।

তথ্য সংগ্ৰহ

শ্ৰেণী:ভাৰতৰ পৰ্যটনস্থলী
শ্ৰেণী:বিশ্ব ঐতিহ্য ক্ষেত্ৰ
শ্ৰেণী:ভাৰত
অৰৱল জিলা

অৰৱল জিলা ভাৰতৰ বিহাৰ ৰাজ্যৰ এখন সৰু জিলা আৰু অৰৱল নগৰ এই জিলাৰ সদৰ ঠাই। ই পূৰ্বতে জেহানাবাদ জিলাৰ অংশ আছিল। ই বিহাৰৰ ৰাজধানী চহৰ পাটনাৰ পৰা ৬৫ কিঃমিঃ দূৰৈত অৱস্থিত।

ভূগোল

অৰৱল জিলাৰ মাটিকালি ৬৩৮ বৰ্গ কিলোমিটাৰ (২৪৬ বৰ্গ মাইল)। ইয়াৰ ভৌগোলিক স্থানাংক হৈছে ।

জনসংখ্যা

অৰৱল জিলাৰ জনসংখ্যা।

মুঠ
গ্ৰামাঞ্চল
চহৰাঞ্চল
ব্যক্তি
700,843
700,843
0
পুৰুষ
363,497
363,497
0
মহিলা
337,346
337,346
0

ভাষা

২০১১ চনৰ লোকপিয়ল অনুসৰি জনসংখ্যাৰ 86.53% মাগধী, 8.11% হিন্দী আৰু 4.96% উৰ্দুভাষী লোক। ইয়াৰ অধিকাংশ লোকে মাগধী ভাষা কয়।

অৰ্থনীতি

অৰৱল জিলাৰ অৰ্থনীতি কৃষি-ভিত্তিক। ধান, ঘেঁহু আৰু দাইল ইয়াৰ প্ৰধান শস্য।

সংমণ্ডল আৰু মহকুমা

অৰৱল জিলা মাগধ সংমণ্ডলৰ অন্তৰ্গত। ২০০১ চনৰ ২০ আগষ্ট মাহত এই জিলা গঠন কৰা হয় আৰু ই পূৰ্বতে জেহানাবাদ জিলাৰ অংশ আছিল।

এই জিলাখনত কেৱল এটাই মহকুমা আছে আৰু সেইটো হ'ল অৰৱল। এই মহকুমাটোক ছটা ব্লকত পুনৰ্বিভাজন কৰা হৈছে: অৰৱল, কাৰপি, কালেৰ, কুৰথা, সূৰ্যপুৰ আৰু বংশী।

যাতায়ত

আটাইতকৈ নিকটৱৰ্তী বিমান বন্দৰ পাটনাত আৰু ৰে'ল ষ্টেশ্যন জেহানাবাদ (JHD) আৰু অনুগড় নাৰায়ণ ৰোড (AUBR)ত অৱস্থিত। এই জিলাখন জেহানাবাদ, পাটনা আৰু ঔৰংগাবাদৰ সৈতে পথেৰে সংযুক্ত হৈ আছে।

জনগাঁথনি

২০১১ চনৰ লোকপিয়ল অনুসৰি অৰৱল জিলাৰ জনসংখ্যা ৭০০,৮৪৩জন। জনঘনত্ব হৈছে প্ৰতি বৰ্গ কিলোমিটাৰত ১,০৯৯জন (২,৮৫০ প্ৰতি বৰ্গ মাইল)। লিংগ অনুপাত হৈছে প্ৰতি ১০০০জন পুৰুষৰ বিপৰীতে ৯২৭ গৰাকী মহিলা আৰু সাক্ষৰতাৰ হাৰ হৈছে ৬৯.৫৪%।

লগতে চাওক

Arwal Information Portal

তথ্য সংগ্ৰহ

বাহ্যিক লিংক

Official site

শ্ৰেণী:বিহাৰৰ জিলা
মহাত্মা

]]

মহাত্মা ( (/məˈhɑːtmə, -ˈhæt-/) শব্দৰ অৰ্থ হৈছে "মহান আত্মা" (महात्मा mahātmā: महा mahā (মহান) + आत्मं বা आत्मन ātman [আত্মা])। আধুনিক ইংৰাজী শব্দ ‘চেইণ্ট’ ব্যৱহাৰিক অৰ্থত মহাত্মাৰ সমাৰ্থক আৰু ইয়াক "সদগুৰু" বুলি অনুবাদ কৰিব পাৰি।

এই বিশেষণ সাধাৰণতে বাসবেশ্বৰ (১১৩১-১১৬৭), মোহনদাস কৰমচান্দ গান্ধী (১৮৬৯-১৯৪৮), মুন্সিৰাম (পিছলৈ স্বামী শ্ৰদ্ধানন্দ) (১৮৫৬-১৯২৬), লালন শ্বাহ (১৭৭২-১৮৯০), আয়ঙ্কালী (১৮৬৩-১৯৪১) আৰু জ্যোতিৰাও ফুলে (১৮২৭-১৮৯০) আদিৰ দৰে বিশিষ্ট লোকৰ ক্ষেত্ৰত প্ৰয়োগ কৰা হয়। ইয়াক ঐতিহাসিকভাৱে জৈন পণ্ডিতসকলৰ এটা শ্ৰেণীৰ বাবেও ব্যৱহাৰ কৰা হৈছে।

থিঅ’চফি

থিঅ'চফিকেল শিক্ষা অনুসৰি, মহাত্মাসকল বিকৃত সত্তা নহয়, তেওঁলোক ব্যক্তিৰ আধ্যাত্মিক বিকাশৰ তদাৰক কৰোঁতা আৰু সভ্যতাৰ বিকাশত জড়িত উচ্চ বিকশিত লোক। ব্লাভাটস্কি আধুনিক সময়ৰ প্ৰথম গৰাকী ব্যক্তি, যিয়ে বিশেষকৈ ‘কুট হুমি’, ‘মৰিয়া’ আদি দক্ষ গুৰুসকলৰ সৈতে সম্পৰ্ক দাবী কৰিছিল। ‘এলভিন বয়েড কুনে’ মহাত্মাসকলৰ বিষয়ে লিখিছিল।

গান্ধীৰ ‘মহাত্মা’ উপাধি

মোহনদাস কৰমচান্দ গান্ধী, যাক সাধাৰণতে মহাত্মা বুলি কোৱা হয়|

কিছু লেখকৰ মতে, ৰবীন্দ্ৰনাথ ঠাকুৰে ১৯১৫ চনৰ ৬ মাৰ্চত গান্ধীৰ বাবে ‘মহাত্মা’ উপাধি ব্যৱহাৰ কৰিছিল। কিছুৱে দাবী কৰে যে, ১৯১৫ চনৰ এপ্ৰিল মাহত গুৰুকুল কাংগাদিৰ বাসিন্দাসকলে তেওঁক মহাত্মা বুলি মাতিছিল, আৰু তাৰ পৰিৱৰ্তে তেওঁ প্ৰতিষ্ঠাপক মুন্সিৰামক মহাত্মা বুলি অভিহিত কৰিছিল (যি পিছলৈ স্বামী শ্ৰদ্ধানন্দ ৰূপে পৰিচিত হৈছিল।) অৱশ্যে, ১৯১৫ চনৰ ২১ জানুৱাৰীত গুজৰাটৰ জেটপুৰত, গান্ধীক "মহাত্মা" উপাধিৰে সন্মানিত কৰা নৌতমলাল ভগৱানজী মেহতাৰ এখন নথি ভাৰতৰ নতুন দিল্লীৰ ৰাষ্ট্ৰীয় গান্ধী সংগ্ৰহালয়ত সংৰক্ষণ কৰা হৈছে। এই দস্তাবেজখন হৈছে গান্ধীক প্ৰদান কৰা "মহাত্মা" উপাধিৰ আটাইতকৈ পুৰণি প্ৰমাণ পত্ৰ।

তথ্যসূত্ৰ

লগতে চাওঁক

চম্পাৰণ সত্যাগ্ৰহ

শ্ৰেণী:মহাত্মা গান্ধী
কৃপাচাৰ্য

কৃপাচাৰ্য, যাক কৃপ বুলিও জনা যায়, পৌৰাণিক মহাভাৰতৰ কাহিনীৰ এগৰাকী ব্যক্তিত্ব। মহাকাব্য মহাভাৰতৰ মতে তেওঁ কুৰু ৰাজ্যৰ পৰিষদৰ সদস্য আৰু পাণ্ডৱ আৰু কৌৰৱ ৰাজকুমাৰৰ শিক্ষক আছিল। তেওঁ কৰ্ণকে ধৰি মহাভাৰতত উল্লেখ কৰা বহু যোদ্ধাৰ শিক্ষকো আছিল।

যোদ্ধা-মুনি শৰদ্বন আৰু অপ্সৰা জনপদীৰ ঘৰত অসাধাৰণ ৰূপত জন্মগ্ৰহণ কৰা কৃপ আৰু তেওঁৰ যমজ ভগ্নী কৃপীক কুৰু ৰাজ্যৰ ৰজা শান্তনুৱে দত্তক লৈছিল। কৃপৰ জন্মদাতা পিতৃয়ে দিয়া প্ৰশিক্ষণ লৈ তেওঁ পিতৃৰ দৰে মহান ধনুৰ্বিদ হৈ পৰিছিল। পিছলৈ মহাকাব্যখনত তেওঁ কুৰুক্ষেত্ৰ যুদ্ধত পাণ্ডৱৰ বিৰুদ্ধে কৌৰৱ পক্ষত যুদ্ধ কৰিছিল আৰু অশ্বত্থামা আৰু কৃতবৰ্মাৰ সৈতে কৌৰৱপক্ষৰ তিনিজন জীৱিত লোকৰ ভিতৰত আছিল।

কৃপ এগৰাকী চিৰঞ্জীৱী, শেষ যুগ কলি যুগৰ শেষলৈকে জীয়াই থকাৰ ভাগ্যৰে এক অমৰ সত্তা। কিছুমান গ্ৰন্থ অনুযায়ী হিন্দু ব্ৰহ্মাণ্ডবিজ্ঞানৰ চক্ৰীয় কালৰ পৰৱৰ্তী মন্বন্তৰতো তেওঁ সপ্তৰ্ষি—সাতজন পূজনীয় ঋষিৰ ভিতৰত এজন হ’ব বুলি কোৱা হয়।

নাম

সংস্কৃত কৃপ (কৃপা) শব্দৰ অৰ্থ হৈছে ‘কৰুণা’ বা ‘দয়া’। মহাভাৰতৰ মতে (খ্ৰীষ্টপূৰ্ব ৭০০ – খ্ৰীষ্টাব্দ ৪০০) তেওঁ আৰু তেওঁৰ ভগ্নীক ৰজা শান্তনুৱে কৰুণবশতঃ দত্তক লোৱাৰ বাবে তেওঁক "কৃপা" আৰু "কৃপি" নামেৰে নামাকৰণ কৰিছিল। তেওঁক দেখি শৰদ্বনে নিজৰ নিয়ন্ত্ৰণ হেৰুৱাই বীৰ্যস্খলন ঘটালে। নিজৰ কৰ্মত লাজ পাই তেওঁ অস্ত্ৰ-শস্ত্ৰ এৰি গভীৰ হাবিত সোমাই গ’ল। কিছু বীৰ্য তৃণৰ ওপৰত পৰি তৃণজোপা দুটা ভাগত বিভক্ত হৈ পৰিল। তৃণৰ পৰা এজন ল’ৰা আৰু এজনী ছোৱালীৰ জন্ম হয়।
যুদ্ধৰ সময়ত কৃপই বৃহৎক্ষেত্ৰ, চেকিতান, সাত্যকি, সহদেৱ, অৰ্জুন, ভীম, ধৃষকেতু আৰু বৰ্দ্ধক্ষ্ৰেমীকে ধৰি বহু যোদ্ধাৰ সৈতে যুদ্ধ কৰিছিল। শিখণ্ডী আৰু যুধামন্যুকো পৰাস্ত কৰাৰ লগতে অভিমন্যুৰ ৰখীয়া সুকেতু আৰু কালিন্দ ৰাজকুমাৰক হত্যা কৰে। শল্য পৰ্বত উল্লেখ আছে যে কৃপই কৰ্ণক পাণ্ডৱৰ লগত শান্তি স্থাপন কৰিবলৈ পৰামৰ্শ দিছিল। যুদ্ধৰ ১৮ তাৰিখে কৌৰৱ পক্ষ পৰাজিত হয় আৰু দুৰ্যোধনক ভীমে হত্যা কৰে। কৃপাই তেওঁৰ বাবে কান্দিছিল আৰু অশ্বত্থামাৰ সৈতে সেই নিশা বাকী থকা পাণ্ডৱ সৈন্যক হত্যা কৰি শিবিৰত জুই জ্বলাইছিল।

মহাকাব্যখনৰ স্ত্ৰী পৰ্বত কৃপই কৌৰৱৰ পিতৃ-মাতৃ ধৃতৰাষ্ট্ৰ আৰু গান্ধাৰীলৈ উভতি গৈ যুদ্ধৰ কথা কোৱাৰ লিপিবদ্ধ আছে।
মহাকাব্যখনৰ আশ্ৰমবাসী পৰ্বত যেতিয়া ধৃতৰাষ্ট্ৰই অৰণ্যলৈ অৱসৰ লোৱাৰ সিদ্ধান্ত লয়, তেতিয়া কৃপই তেওঁৰ লগত যাব বিচাৰিছিল। কিন্তু ধৃতৰাষ্ট্ৰই তেওঁক বাধা দি কুৰু ৰাজ্যৰ নতুন সম্ৰাট যুধিষ্ঠিৰক কৃপক পৰিষদৰ সদস্য বনাবলৈ পৰামৰ্শ দিয়ে। পাণ্ডৱসকলো যেতিয়া বহু বছৰৰ মূৰত হিমালয়লৈ অৱসৰ গ্ৰহণ কৰিছিল, তেতিয়া কৃপ অৰ্জুনৰ নাতি পৰীক্ষিতৰ গুৰু হৈ পৰিছিল। বিশ্বাস কৰা হয় যে কৰ্তব্য পালন কৰাৰ পিছত কৃপই অৱশেষত তপস্যাৰ বাবে অৰণ্যলৈ গৈ গোটেই জীৱন কটায়।

তথ্যসূত্ৰ

শ্ৰেণী:মহাভাৰতৰ চৰিত্ৰ
ৰাধিকা আগৰৱাল

ৰাধিকা ঘাই আগৰৱাল এগৰাকী ইণ্টাৰনেট উদ্যোগী আৰু ইউনিকৰ্ণ ক্লাবত প্ৰৱেশ কৰা ভাৰতৰ প্ৰথম মহিলা।

তেওঁ চিলিকন ভেলীত ২০১১ চনত স্থাপিত অনলাইন মাৰ্কেট প্লেচ শ্বপক্লুজৰ সহ-প্ৰতিষ্ঠাপক। বৰ্তমান তেওঁ কোম্পানীটোৰ মুখ্য ব্যৱসায়িক বিষয়া হিচাপে কাৰ্যনিৰ্বাহ কৰি আছে।

প্ৰাৰম্ভিক জীৱন

ৰাধিকা আগৰৱালৰ জন্ম হৈছিল এটা সেনা পৰিয়ালত। তাইৰ দেউতাক ভাৰতীয় সেনাৰ কৰ্মৰত লোক আছিল আৰু তেওঁৰ মাক এগৰাকী ডায়েটিচিয়ান আছিল। তাইৰ উদ্যোগী উদ্যোগ আৰম্ভ হৈছিল যেতিয়া তাইৰ দেউতাকে ১৯৯২ চনত নিজৰ হেল্থ ক্লাব আৰম্ভ কৰাৰ সিদ্ধান্ত লৈছিল। ১৯৯৭ চনত চণ্ডিগড়ত তাইৰ নিজা বিজ্ঞাপন সংস্থা স্থাপন কৰিছিল।

শিক্ষা

আগৰৱালে ছেইণ্ট লুইছৰ ৱাশ্বিংটন বিশ্ববিদ্যালয়ৰ পৰা এমবিএ ডিগ্ৰী লাভ কৰে আৰু বিজ্ঞাপন আৰু জনসম্পৰ্কত স্নাতকোত্তৰ ডিগ্ৰী লাভ কৰিছে। তেওঁ ষ্টেনফৰ্ড বিশ্ববিদ্যালয়ৰ এক কাৰ্যবাহী কাৰ্যসূচীৰ অংশ লৈছিল।

কৰ্মজীৱন

ৰাধিকা আগৰৱালে চিয়েটলৰ নৰ্ডষ্ট্ৰম আৰু গোল্ডমেন চাক্সত কৌশলগত পৰিকল্পনাৰ দৰে কোম্পানীৰ বিপণনত কাম কৰিছিল। ই-কমাৰ্চ, জীৱনশৈলী, ফেশ্বন আৰু খুচুৰা ব্যৱসায়ৰ দৰে বিভিন্ন ক্ষেত্ৰত আমেৰিকা যুক্তৰাষ্ট্ৰত তেওঁৰ প্ৰায় ১৪ বছৰৰ অভিজ্ঞতা আছে।

বঁটা আৰু সন্মানসমূহ

আউটলুক বিজনেছ ৱমেন অফ ৱৰ্থ এট আউটলুক বিজনেছ এৱাৰ্ডছ – ২০১৬
এণ্টাৰপ্ৰেনিয়ৰ ইণ্ডিয়া এৱাৰ্ডছ – ২০১৬-ত বছৰটোৰ মহিলা উদ্যোগী
চিএমঅ' এছিয়া বঁটা – ২০১৬-ত বৰ্ষৰ দৃষ্টান্তমূলক মহিলা উদ্যোগী
চি.ই.ও. ইণ্ডিয়া এৱাৰ্ডছ – ২০১৬-ত বছৰটোৰ মুখ্য কাৰ্যবাহী বিষয়া বঁটা
এছ'চেমৰ এণ্টাৰপ্ৰেনিয়ৰ অফ দা ইয়েৰ বঁটা - ২০১৭

তথ্যৰ উৎস

শ্ৰেণী:জীৱিত ব্যক্তিশ্ৰেণী: ভাৰতীয় নাগৰিকশ্ৰেণী: উদ্যোগপতি
সুমিত্ৰানন্দন পন্ত

সুমিত্ৰাণন্দন পন্ত (২০ মে’ ১৯০০ – ২৮ ডিচেম্বৰ ১৯৭৭) এগৰাকী খ্যাতনামা ভাৰতীয় কবি আছিল। বিংশ শতিকাৰ সকলোতকৈ প্ৰশংসিত হিন্দী কবিসকলৰ ভিতৰত তেওঁ এগৰাকী উল্লেখযোগ্য কবি। তেওঁৰ ৰোমাণ্টিক ধাৰাৰ কবিতাসমূহেই তেওঁক বহুল জনপ্ৰিয় কৰি তুলিছিল। তেওঁৰ কবিতাৰ প্ৰধান অনুপ্ৰেৰণা আছিল প্ৰকৃতি, মানুহ আৰু সৌন্দৰ্যৰ অনুভৱ।

প্ৰাথমিক জীৱন

তেওঁৰ পিতৃ এজন স্থানীয় চাহবাগিছাৰ ব্যৱস্থাপক (মেনেজাৰ) আৰু লগতে মাটিৰ মালিক আছিল, ফলস্বৰূপে পন্তে তেওঁৰ শৈশৱত অৰ্থনৈতিক অভাৱৰ সন্মুখীন হ’বলগীয়া হোৱা নাছিল। তেওঁ জন্মস্থানৰ গাঁওখনতেই ডাঙৰ হৈছিল আৰু গ্ৰাম্য ভাৰতৰ সৌন্দৰ্য আৰু স্বাদৰ প্ৰতি তেওঁৰ গভীৰ প্ৰেম আজীৱন অটুট আছিল, যাৰ স্পষ্ট প্ৰতিকৃতি তেওঁৰ প্ৰায় সকলো গুৰুত্বপূৰ্ণ ৰচনাত দেখা যায়।

১৯১৮ চনত পন্ত বেনাৰেছস্থিত কুইন্স কলেজত অধ্যয়ন আৰম্ভ কৰিছিল। তাত থাকোঁতে তেওঁ সৰোজিনী নাইডু আৰু ৰবীন্দ্ৰনাথ ঠাকুৰৰ লেখনী, লগতে ইংৰাজী ৰোমাণ্টিক কবিসকলৰ সৃষ্টি পঢ়িবলৈ আৰম্ভ কৰিছিল। এই সাহিত্যিকসকলৰ প্ৰভাৱ তেওঁৰ চিন্তাৰ জগত আৰু সাহিত্যিক প্ৰৱণতাক গভীৰভাৱে প্ৰভাবিত কৰিছিল। আৰু দাৰ্শনিক (যাৰ মুখ্য প্ৰভাৱ শ্ৰী অৰবিন্দ) ধাৰাৰ বহু কবিতা ৰচনা কৰিছিল। অৱশেষত পন্তে এই শৈলী অতিক্ৰম কৰি নতুন সাহিত্যিক দিশলৈ অগ্ৰসৰ হয়। তেওঁৰ প্ৰখ্যাত অনুবাদক আৰু গৱেষক ডেভিড ৰুবিনৰ ভাষ্য অনুসৰি— “চল্লিছৰ দশকৰ আৰম্ভণিতে নতুন মনস্তাত্ত্বিক আৰু পৰীক্ষামূলক ‘শৈলী’ উদীয়মান হৈছিল। নিৰালা আৰু পন্তৰ দুয়োজনৰে ক্ষেত্ৰত একেটা ধৰণে দেখা গৈছিল যে এই নতুন ধাৰাসমূহ জনপ্ৰিয় হোৱাৰ আগতেই তেওঁলোকে নিজৰ লেখনীত নতুন পৰীক্ষামূলক দিশ অৱলম্বন কৰিছিল।”

১৯৬১ চনত ভাৰত চৰকাৰে তেওঁক পদ্ম ভূষণ বঁটাৰে সন্মানিত কৰিছিল।

সুমিত্ৰাণন্দন পন্তে আই.আই.টি. ৰূৰ্কীৰ কুলগীত “—‘জয়তি জয়তি বিদ্যা প্ৰতিষ্ঠান’” ৰচনা কৰিছিল।

মৃত্যু

১৯৭৭ চনৰ ২৮ ডিচেম্বৰত ভাৰতৰ উত্তৰ প্ৰদেশৰ এলাহাবাদ (প্ৰয়াগৰাজ)ত পন্তৰ মৃত্যু হয়। কৌসনীত থকা তেওঁৰ শৈশৱৰ ঘৰটো সংগ্ৰহালয়লৈ ৰূপান্তৰিত হৈছে। এই সংগ্ৰহালয়ত তেওঁৰ দৈনন্দিন ব্যৱহাৰৰ প্ৰবন্ধ, তেওঁৰ কবিতাৰ খচৰা, চিঠি, তেওঁৰ বঁটা, গ্ৰন্থ, গল্প ইত্যাদি প্ৰদৰ্শন কৰা হয়।

তথ্যসূত্ৰ

শ্ৰেণী:হিন্দী কবি
শ্ৰেণী:ভাৰতীয় কবি
বিশ্লেষণাত্মক নাৰীবাদ

বিশ্লেষণাত্মক নাৰীবাদ হৈছে নাৰীবাদী বিষয়ত বিশ্লেষণাত্মক ধাৰণা আৰু পদ্ধতি প্ৰয়োগ কৰা আৰু পৰম্পৰাগতভাৱে বিশ্লেষণাত্মক দাৰ্শনিকসকলৰ আগ্ৰহৰ বিষয়ত নাৰীবাদী ধাৰণা আৰু অন্তৰ্দৃষ্টি প্ৰয়োগ কৰা এক দৰ্শন। সকলো নাৰীবাদীৰ দৰেই বিশ্লেষণাত্মক নাৰীবাদীসকলেও যৌনতাবাদ আৰু এণ্ড্ৰকেন্দ্ৰিকতাক স্বীকৃতি আৰু প্ৰতিদ্বন্দ্বিতা কৰাত অগ্ৰাধিকাৰ দিয়ে।

“বিশ্লেষণাত্মক নাৰীবাদ” শব্দটো ১৯৯০ চনৰ আৰম্ভণিৰ পৰাই আৰম্ভ হৈছিল যেতিয়া ইউনিভাৰ্চিটি অৱ মেছাচুচেটছ লৱেলত "ছ'চাইটি ফৰ এনালাইটিকেল ফেমিনিজম" মুকলি কৰা হৈছিল। ইয়াক বিশ্লেষণাত্মক নাৰীবাদৰ সম্পৰ্কীয় বিষয়সমূহ আলোচনা আৰু পৰীক্ষা কৰাৰ সুযোগ হিচাপে ব্যৱহাৰ কৰা হয়। আংশিকভাৱে উত্তৰ আধুনিকতাবাদ আৰু উত্তৰ-গাঁথনিবাদৰ অধিক প্ৰচলিত প্ৰভাৱৰ বিপৰীতমুখীতা আৰু বিশ্লেষণাত্মক দৰ্শন যে সহজাতভাৱে বা অমুক্তিযোগ্যভাৱে পুৰুষ-পক্ষপাতমূলক নহয়, সেই কথাও প্ৰমাণ কৰিবলৈ ইয়াক সময়বিশেষে উল্লেখ কৰা হয়। বিশ্লেষণাত্মক নাৰীবাদীসকলে কিছুমান মূল ধাৰণা, যেনেঃ সত্য, যুক্তি, বস্তুনিষ্ঠতা, এজেন্সী আৰু স্বায়ত্তশাসন পুনৰুদ্ধাৰ কৰাৰ চেষ্টা কৰিছে, কাৰণ এই দুয়োটা নীতিগতভাৱে বাধ্যতামূলক হোৱাৰ লগতে কিছুমান দিশত নাৰীৰ বাবে মুক্তিদায়ক আৰু শক্তিশালী। এই ধাৰণাসমূহৰ মাজতে সীমাবদ্ধ নহৈ বিশ্লেষণাত্মক নাৰীবাদে বিশ্লেষণাত্মক দৰ্শনৰ ঐতিহাসিক ক্ষেত্ৰ যেনেঃ ভাষা দৰ্শন, জ্ঞানতত্ত্ব, আধ্যাত্মিকতা আৰু বিজ্ঞান দৰ্শনত অৰিহণা যোগাইছে।

১৯৯৫ চনত আমেৰিকাৰ দাৰ্শনিক আলোচনী হাইপাটিয়াই মূলসুঁতিৰ এংলো-আমেৰিকান বিশ্লেষণাত্মক প্ৰেক্ষাপটত আৰু নাৰীবাদী দাৰ্শনিক স্থিতিৰ পৰিসৰত বিশ্লেষণাত্মক নাৰীবাদৰ অৰ্থ স্পষ্ট কৰি এটা বিশেষ সংখ্যা প্ৰকাশ কৰে। এই সংখ্যাত কেনছাছ বিশ্ববিদ্যালয়ৰ এন কাড, কেলিফৰ্ণিয়া ষ্টেট ইউনিভাৰ্চিটি লছ এঞ্জেলছৰ এন গেৰী আৰু ৱাশ্বিংটন বিশ্ববিদ্যালয়ৰ লিন হেংকিনছন নেলচনৰ দৰে লেখকে প্ৰস্তাৱ দিছিল যে বিশ্লেষণাত্মক নাৰীবাদক সাধাৰণতে কেৱল বিশ্লেষণাত্মক দাৰ্শনিকসকলেই নহয়, একাডেমিক নাৰীবাদী এজেণ্ডাও কিছু পৰিমাণে মূল্যহীন কৰি পেলাইছে ।বিশ্লেষণাত্মক দৰ্শন আৰু নাৰীবাদ উভয়ৰে উপ-শ্ৰেণী বুলি গণ্য কৰা বিশ্লেষণাত্মক নাৰীবাদে উক্ত ক্ষেত্ৰসমূহৰ ভিতৰৰ বিশিষ্ট বিষয়সমূহ একেলগে সম্বোধন কৰাৰ লগতে দুয়োটা ক্ষেত্ৰৰ দাৰ্শনিক পৰম্পৰাক স্বীকাৰ কৰে।

নাৰীবাদী দাৰ্শনিককে ধৰি অধিকাংশ দাৰ্শনিকৰ বিশ্লেষণাত্মক দৰ্শনৰ অন্ততঃ কিছু আনুষ্ঠানিক প্ৰশিক্ষণ আছে, কিছুমানৰ বিশ্লেষণৰ সম্পৰ্কে বিস্তৃত শিক্ষা আৰু অভিজ্ঞতা আছে। ‘বিশ্লেষণাত্মক’ শব্দটো ব্যৱহাৰ কৰাৰ সচেতন প্ৰচেষ্টা চলোৱা হৈছে। কাৰণটো হ’ল দৰ্শনৰ ক্ষেত্ৰখনৰ ভিতৰত কেতিয়াবা সকলো নাৰীবাদী কামক অন্য পদ্ধতিৰ দৰ্শনৰ সৈতে জড়িত বুলি ধৰি লোৱাৰ প্ৰৱণতা দেখা যায়। আনহাতে নাৰীবাদৰ বহু কামৰ পৰ্যালোচনাৰ পিছত পদ্ধতিগতভাৱে নীতি-শৈলীৰ বিশ্লেষণ আগবঢ়োৱা হয় ।

বিশ্লেষণাত্মক নাৰীবাদৰ ভিতৰত দৰ্শনৰ পুনৰ্গঠনৰ সন্দৰ্ভত বিভিন্ন ধৰণৰ দৃষ্টিভংগী আছে। বেইলী (বেইলী ২০১০) আৰু গেৰী (গেৰী ২০১২)ৰ দৰে কিছুমান দাৰ্শনিকে নিজৰ দৃষ্টিভংগীত আন্তঃবিভাজনৰ ব্যৱহাৰ অন্তৰ্ভুক্ত কৰে। মিৰাণ্ডা ফ্ৰিকাৰ (২০০৭) আৰু ক্ৰীষ্টি ডটছনে (২০১১) তেওঁলোকৰ ধাৰণাত বিশেষাধিকাৰ (সামাজিক বৈষম্য)ৰ ধাৰণা ব্যৱহাৰ কৰে, বিশেষকৈ বোধগত অজ্ঞানতা আৰু জ্ঞানীয় অন্যায়ৰ ক্ষেত্ৰত। ২০১৮ চনত এলিছ ক্ৰেৰীয়ে বিশ্লেষণাত্মক নাৰীবাদৰ শেহতীয়া ধাৰাসমূহৰ কিছুমানৰ সমালোচনা আগবঢ়াইছিল।

তথ্যউৎস

শ্ৰেণী:নাৰীবাদী তত্ত্ব
২০১৮ ৰাজস্থান বিধানসভা নিৰ্বাচন

ভাৰতৰ ৰাজস্থান ৰাজ্যত ৭ ডিচেম্বৰ ২০১৮ত বিধান সভা নিৰ্বাচন অনুষ্ঠিত হৈছিল। এই নিৰ্বাচন এটা পৰ্যায়তে অনুষ্ঠিত হৈছিল। ভাৰতীয় জাতীয় কঙ্গগ্ৰেছ সৰ্ববৃহৎ দল প্ৰতিপন্ন হ'ল। ২০১৩ চনত ৰাজস্থান বিধানসভাত ভাৰতীয় জনতা পাৰ্টীয়ে সংখ্যা গৰিষ্ঠতা লাভ কৰিছিল।]]

পটভূমি

ৰাজস্থান বিধান সভাৰ কাৰ্য্যকাল ২০ জানুৱাৰী ২০১৯ত সমাপ্ত হ'ব। ভাৰতীয় জাতীয় কঙ্গগ্ৰেছ আৰু ভাৰতীয় জনতা পাৰ্টিৰ মাজত মূল প্ৰতিদ্বন্দ্বিতা প্ৰতিলক্ষিত হ'ল। পিচে আম আদমী পাৰ্টি, বহুজন সমাজ পাৰ্টি, বাওঁ-গণতান্ত্ৰিক মৰ্চায়ো প্ৰতিদ্বন্দ্বিতা আগবঢ়াইছিল। এমএলএ, এমপিকে ধৰি কেইবাজনো বিজেপিৰ নামী-দামী নেতাৰ আগমন ভাৰতীয় জাতীয় কংগ্ৰেছ নিৰ্বাচনৰ ঠিক আগত দেখা গ'ল। কেইবাজনো কংগ্ৰেছী নেতায়ো বিজেপিত যোগদান কৰিছিল নিৰ্বাচনৰ ঠিক আগত।

সময়-ৰেখা

নিৰ্বাচন ৭ ডিচেম্বৰত অনুষ্ঠিত হৈছিল। ফলাফল ১১ ডিচেম্বৰত ঘোষিত হ'ল।

পূৰ্বানুমান

Date
Polling agency
BJP
INC
Others
Lead
09 November 2018
ABP News- C voter
58
135
6
77
08 November 2018
Graphnile
71
119
10
38
02 November 2018
ABP News- C voter
55
145
5
90
01 November 2018
India TV - CNX
75
115
10
40
30 October 2018
Spick Media
78
118
4
40
8 October 2018
Times Now - Chrome DM
89
102
9
13
9 October 2018
Times Now - Warroom Stratergies
75
115
10
40
10 October 2018
News Nation
73
115
12
42
6 October 2018
ABP News -C Voter
56
142
2
86
14 August 2018
ABP News- C Voter
57
130
13
73
Average as on 09 November 2018
69
123
8
54

এগজিত প'ল

প্ৰায় সঙ্খ্যক এগজিট প'লতে ভাৰতীয় জাতীয় কঙ্গগ্ৰেছৰ জয়ৰ ভৱিষ্যৎবাণী কৰা হৈছিল।
Polling agency
BJP
INC
BSP
Others
Source
CVoter - Republic TV
60
137
NA
3

CNX - Times Now
85
105
NA
9

India TV
80-90
100-110
1-3
6-8

CSDS - ABP
83
101
NA
15

Axis My India - India Today and Aaj Tak
55-72
119-141
0
4-11

Republic Jan Ki Baat
93
91
NA
15

Today's Chanakya
68
123
NA
8

ফলাফল

আসন আৰু ভোটৰ শতাংশ

Parties and coalitions
Popular vote
Seats
Votes
%
±pp
Won
+/−
Indian National Congress (INC)
1,39,35,201
39.3%
6.23
99
78
Bharatiya Janata Party (BJP)
1,37,57,502
38.8%
6.37
73
92
Bahujan Samaj Party (BSP)
14,10,995
4.0%
0.63
6
3
Independents (IND)
33,72,206
9.5%
1.29
13
6
Rashtriya Loktantrik Party (RLP)
8,56,038
2.4%
New
3
New
Communist Party of India (Marxist) (CPI-M)
4,34,210
1.2%
0.33
2
2
Bharatiya Tribal Party (BTP)
2,55,100
0.7%
New
2
New
Rashtriya Lok Dal (RLD)
1,16,320
0.3%
0.29
1
1
None of the Above (NOTA)
4,67,781
1.3%

Total
100.00

199
±0

তথ্য সংগ্ৰহ

শ্ৰেণী:ভাৰতৰ নিৰ্বাচন
সাগৰ সংগমে

সাগৰ সংগমে ১৯৫৯ চনত মুক্তি পোৱা আৰু দেৱকী বসু পৰিচালিত এখন বঙালী চলচ্চিত্ৰ। ছবিখনে ১৯৫৯ চনত সৰ্বভাৰতীয় পৰ্যায়ত শ্ৰেষ্ঠ পূৰ্ণদৈৰ্ঘ্য ছবি, শ্ৰেষ্ঠ শিশুশিল্পী আৰু শ্ৰেষ্ঠ বঙালী ভাষাৰ ছবি শিতানত তিনিটা ৰাষ্ট্ৰীয় চলচ্চিত্ৰ বঁটা লাভ কৰিবলৈ সক্ষম হয়। ৯ম বাৰ্লিন চলচ্চিত্ৰ মহোৎসৱতো ছবিখন প্ৰদৰ্শিত হৈছিল।

কাহিনীৰ সাৰাংশ

দাক্ষায়নী ব্ৰাহ্মণ জমিদাৰ ঈশ্বৰ দুৰ্গেশ্চন্দ্ৰ মুখোপাধ্যায়ৰ বিধবা পত্নী। গংগা সাগৰত তীৰ্থ কৰাৰ উদ্দেশ্যে তেওঁ কলকাতালৈ আহে আৰু নাৱেৰে গংগা সাগৰ দ্বীপলৈ যাত্ৰাৰম্ভ কৰে। নাৱখন যাত্ৰীৰে ঠাহখোৱা আৰু পৰিবেশো তেনেই অস্বাস্থ্যকৰ। একেখন নাৱেৰেই গংগা সাগৰলৈ মাকৰ সৈতে যাত্ৰা কৰিছিল বাতাসী নামৰ এজনী সৰু ছোৱালীয়ে। বাতাসীৰ আচাৰ-আচৰণত দাক্ষায়নী তীক্ত-বিৰক্ত হৈ উঠে। বাতাসীক দেখিলেই বুজিব পাৰি তাই এখন পিছপৰা সমাজৰ পৰা আহিছে।

গৈ থাকোঁতে সামুদ্ৰিক ধমুহাত নাৱখন বিধ্বস্ত হৈ পৰে। দাক্ষায়নীয়ে নিজৰ জীৱনকো তুচ্ছ কৰি, সকলো খং-ক্ষোভ পাহৰি সোঁতত উটি যোৱা বাতাসীক উদ্ধাৰ কৰে। তাইক সাগৰ দ্বীপৰ শিবিৰৰ হাস্পাতালত ভৰ্তি কৰোঁৱা হয়। ইতিমধ্যে দুৰ্ঘটনাত তাইৰ মাকৰ মৃত্যু হৈছিল। ইফালে দাক্ষায়নীয়ে আধাৰুৱা তীৰ্থযাত্ৰা সম্পূৰ্ণ কৰিবলৈ নাও এখন ভাৰা কৰে। এনেতে শিবিৰৰ ডাক্তৰে তেতিয়াও জ্ঞান ঘূৰি নহা বাতাসীৰ সম্পূৰ্ণ নাম-ঠিকনা লিখি দিবলৈ দাক্ষায়নীলৈ প্ৰপত্ৰ এখন আগবঢ়াই দিয়ে। প্ৰপত্ৰখন লৈ তেওঁ বাতাসীৰ মাক আৰু দেউতাকৰ নামৰ ঠাইত লিখে ক্ৰমে ‘শ্ৰীমতী দাক্ষায়নী দেৱী’ আৰু ‘ঈশ্বৰ দুৰ্গেশচন্দ্ৰ মুখোপধ্যায়’।

অভিনয়শিল্পী

ভাৰতী দেৱী
মঞ্জু অধিকাৰী
জহৰ ৰায়
নিতিশ মুখোপধ্যায়
শৈলেন গংগোপধ্যায়
তুলসী লাহিৰী
মনোৰমা দেৱী
নিভাৰাণী দেৱী
মাষ্টাৰ বিভু
অমৰ পাল
মহম্মদ ইজৰায়েল

বঁটা

১৯৫৯- ৬ষ্ঠ ৰাষ্ট্ৰীয় চলচ্চিত্ৰ বঁটা
শ্ৰেষ্ঠ পূৰ্ণদৈৰ্ঘ্য ছবিৰ বাবে ৰাষ্ট্ৰপতিৰ স্বৰ্ণপদক
শ্ৰেষ্ঠ বঙালী ছবিৰ ৰাষ্ট্ৰপতিৰ ৰৌপ্যপদক
শ্ৰেষ্ঠ শিশুশিল্পীৰ ৰাষ্ট্ৰীয় বঁটা- মঞ্জু অধিকাৰী
১৯৫৯- বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱ
শ্ৰেষ্ঠ ছবিৰ গোল্ডেন বিয়েৰৰ বাবে মনোনীত

তথ্যউৎস

বাহ্যিক সংযোগ

শ্ৰেণী:১৯৫৯ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
গো-বগ

গো-বগ বা গৰু বগলী (, বৈজ্ঞানিক নাম-Bubulcus ibis) এটা বহুলভাৱে বিস্তৃত হৈ থকা বগলীৰ প্ৰজাতি। ই Ardeidae পৰিয়াল তথা Bubulcus গোত্ৰৰ অন্তৰ্ভুক্ত। পূৰ্বতে ই কেৱল এছিয়া, আফ্ৰিকা তথা ইউৰোপত বিস্তৃত হৈ আছিল যদিও শেহতীয়াকৈ ইয়াৰ জনসংখ্যাই পৃথিৱীৰ অন্য অঞ্চলসমূহলৈ দ্ৰুত বিস্তৃতি লাভ কৰিছে।

টেক্স'নমি

up
গো-বগ পোন-প্ৰথমে ১৭৫৮ চন কেৰ'লাছ লিনিয়াছে তেওঁৰ 'চিষ্টেমা নেচুৰী' নামৰ গ্ৰন্থখনত Ardea ibis নামেৰে উল্লেখ কৰিছিল।। পৰৱৰ্ত্তী সময়ত অৰ্থাৎ ১৮৫৫ চনত চাৰ্লছ লুচিয়েন বোনাপাৰ্ট (Charles Lucien Bonaparte) এ ইয়াক বৰ্তমানৰ গোত্ৰত অন্তৰ্ভুক্ত কৰে।

গো-বগক ভৌগোলিক ভাৱে দুটা উপ-প্ৰজাতিত বিভক্ত কৰিছিল মেক এলেন আৰু ব্ৰুচ (McAllan and Bruce)-এ। -
পশ্চিমৰ গো-বগ (B. ibis)
পূবৰ গো-বগ (B. coromandus)- এছিয়া, অষ্ট্ৰেলিয়া আৰু আমেৰিকাত প্ৰজনন কৰে।

বিৱৰণ

up]]ত গো-বগ

গো-বগৰ দেহটো শকত, দৈৰ্ঘ্য প্ৰায় ৪৬-৫৬ ছে:মি: আৰু ওজন প্ৰায় ২৭০-৫১২ গ্ৰাম। ইয়াৰ ডিঙি তুলনামূলকভাৱে চুটি আৰু শকত। প্ৰজনন নোহোৱা কালত পূৰ্ণবয়স্ক গো-বগৰ ঠোঁট হালধীয়া আৰু ঠেং সেউজ-হালধীয়া বৰণৰ হয়। প্ৰজনন কালত পশ্চিমৰ গো-বগৰ ঠোঁট, বুকু, আৰু ঠেং কমলা বৰণীয়া হৈ উঠে। যোৰ পতাৰ আগে আগে এই অংশবোৰ উজ্জ্বল ৰঙা হৈ উঠাও দেখা যায়।

গো-বগৰ মতা আৰু মাইকী উভয়ে দেখাত একে ধৰণৰ, কিন্তু মতা গো-বগৰ আকাৰ মাইকীজনীতকৈ ডাঙৰ। পোৱালি গো-বগৰ ঠোঁট সাধাৰণতে ক'লা হোৱা দেখা যায়।

গো-বগ সাধাৰণতে নীৰৱে থাকে যদিও প্ৰজনন কালত ই ৰিক-ৰেক ধৰণে মতা শুনা যায়। পূৰ্বতে ই কেৱল দক্ষিণ স্পেইন, পৰ্টুগাল, বিষুৱীয় আফ্ৰিকা আৰু এছিয়াত বিস্তৃত আছিল। কিন্তু উনৈশ শতিকাৰ শেষৰ ফালে ইয়াৰ প্ৰাকৃতিক ভাৱে বিস্তৃতি ঘটিবলৈ লয় আৰু ই আফ্ৰিকা, আমেৰিকা, অষ্ট্ৰেলিয়া আদি দেশলৈ বিয়পি পৰে।

বাসস্থান

গো-বগ সাধাৰণতে যিকোনো জলাশয়ৰ আশে পাশে চৰে যদিও ই শুকান খেতি-পথাৰ বা ঘাঁহনি অঞ্চলতো খাদ্যৰ সন্ধান কৰা দেখা পোৱা যায়। গতিকে অন্যান্য জলচৰ চৰাইবোৰৰ দৰে ই কেৱল পানীপূৰ্ণ অঞ্চলতে সীমাবদ্ধ হৈ নাথাকে।

আচৰণ

খাদ্য

গো-বগে সাধাৰণতে বিভিন্ন ধৰণৰ খাদ্য খাই জীয়াই থাকে। এইবোৰৰ ভিতৰত পোক-পতংগ যেনে-ফৰিং, মাখি আদি,),পখিলা, মকৰা, ভেকুলী, কেঁচু, আদি ইয়াৰ প্ৰধান খাদ্য। তদুপৰি কিছুমান দ্বীপত বাস কৰা গো-বগে সাগৰীয় চৰাইৰ কণী আৰু পোৱালিও খোৱাৰ তথ্য পোৱা যায়।

প্ৰজনন

up

গো-বগে সাধাৰণতে বৃহৎ গোটত ক'লনী সৃষ্টি কৰি একেলগে বাহ সাজে। এনে ক'লনী সমূহ সাধাৰণতে জলাশয়ৰ পাৰৰ বনাঞ্চলত দেখা পোৱা যায়। দক্ষিণ এছিয়াৰ বিভিন্ন অঞ্চলত ইয়াৰ প্ৰজনন কাল বেলেগ বেলেগ সময়ত হোৱা দেখঅ যায়। অষ্ট্ৰেলিয়াত নৱেম্বৰৰ পৰা জানুৱাৰী পৰ্যন্ত ই প্ৰজনন কৰিব পাৰে। এনে প্ৰদৰ্শনৰ চাৰি বা পাঁচদিনৰ ভিতৰত ইযোৰ পাতে। প্ৰতিটো ঋতুতে ই লগৰীয়া সলায়।

গো-বগৰ বাহটো গছ বা জোপোহাত ডাল-পাতেৰে সাজে। মতা-মাইকী উভয়ে বাহ সজাত অংশ লয়। ২৩ দিন পৰ্যন্ত মতা-মাইকী দুয়ো মিলি উমনি দিয়ে।

তথ্যসূত্ৰ

বাহ্যিক সংযোগ

Ageing and sexing (PDF) by Javier Blasco-Zumeta & Gerd-Michael Heinze
Cattle Egret – Species text in The Atlas of Southern African Birds

শ্ৰেণী:বক
শ্ৰেণী:জীৱবিজ্ঞান
শ্ৰেণী:অসমৰ চৰাই
আন্তৰ্জাতিক মাতৃভাষা দিৱস

]]ৰ ঢাকা বিশ্ববিদ্যালয়ত নিৰ্মিত ছহীদ মিনাৰ।
ভাষিক আৰু সাংস্কৃতিক বৈচিত্ৰ তথা বহুভাষাবাদৰ বিষয়ে সজাগতা সৃষ্টিক উদগনি যোগাবৰ বাবে প্ৰতিবছৰে ২১ ফেব্ৰুৱাৰী দিনটোক আন্তৰ্জাতিক মাতৃভাষা দিৱস (International Mother Language Day) হিচাপে পালন কৰা হয়। ১৯৯৯ চনৰ ১৭ নৱেম্বৰত ইউনেস্কোই প্ৰথম এই দিৱসৰ কথা ঘোষণা কৰে। ১৯৫২ চনৰ এই দিনটোতে বাংলা ভাষাক পাকিস্তানৰ অন্যতম ৰাষ্ট্ৰভাষা কৰাৰ দাবী জনোৱা আন্দোলনকাৰী ছাত্ৰসকলৰ ওপৰত পুলিচে গুলিবৰ্ষণ কৰাত কেইবাজনো যুৱক ছহিদ হয়। সেয়েহে এই দিনটোক বাংলাদেশত ছহিদ দিৱস হিচাপেও পালন কৰা হয়।

কানাডাৰ ভেংকুভাৰ নগৰ নিবাসী দুজন বঙালী লোক ৰফিকুল ইছলাম আৰু আব্দুছ চালামে ১৯৯৮ চনত ৰাষ্ট্ৰসংঘৰ সচিবপ্ৰধান কফি আন্নানৰ ওচৰত একৈছ ফেব্ৰুৱাৰীৰ দিনটোক আন্তৰ্জাতিক মাতৃভাষা দিৱসৰূপে স্বীকৃতি কৰিবলৈ আবেদন জনায়। ১৯৯৯ চনত ইউনেস্কোই এই দিৱসৰ কথা ঘোষণা কৰাৰ পিছত ২০০০ চনত ৰাষ্ট্ৰসংঘৰ সদস্য দেশসমূহে ২১ ফেব্ৰুৱাৰীক যথাযথ মৰ্যদাৰে পালন কৰে। ২০০৯ চনৰ ১৬ মে' তাৰিখে ৰাষ্ট্ৰসংঘ‍ই A/RES/61/266 নং সিদ্ধান্ত অনুসৰি সকলো সদস্য দেশকে "বিশ্বৰ মানৱে ব্যৱহাৰ কৰা সকলো ভাষাৰ সংৰক্ষণ আৰু সুৰক্ষা"ৰ বাবে অনুৰোধ কৰে। একে সিদ্ধান্ত অনুসৰি সাধাৰণ সভাই ২০০৮ চনক "ভাষাৰ আন্তৰ্জাতিক দিৱস" হিচাপে গ্ৰহণ কৰে। ২০১০ চনত ৰাষ্ট্ৰ সংঘৰ ৬৫তম অধিবেশনত প্ৰতিবছৰে ২১ ফেব্ৰুৱাৰীক আন্তৰ্জাতিক মাতৃভাষা দিৱস ৰূপে পালন কৰিবলৈ বাংলাদেশে উত্থান কৰা প্ৰস্তাৱ গৃহীত হয়। ২০১০ চনৰ মে' মাহত ৰাষ্ট্ৰ সংঘৰ তথ্যবিষয়ক সমিতিত প্ৰস্তাৱটো সৰ্বসন্মতিভাৱে গৃহীত হয়।

তথ্য সংগ্ৰহ

বহিঃ সংযোগ

International Mother Language Day 2013
History of International Mother Language Day
Facebook Page of International Mother Language Day
UNESCO homepage for International Mother Language Day
Video by Shahjahan Siraj/ Machizo Multimedia on 21 February: Spot 2008
UN Information Resources
Official related page from Bangladesh
UNESCO Education (includes links to information on past IMLD observances)
Special Supplement on International Mother Language Day by Bangladesh Embassy in the Netherlands
International Mother Language Day Photo Contest 2012
The Makers of History: International Mother Language Day

শ্ৰেণী:দিৱসসমূহ